cyanic-selkie/wikianc huggingface dataset:
Kootjie van den Heever
Romans
Brakgrond het die vertrapte Kleurling en sy dilemma as boustof, met Meerkat as hoofkarakter. Meerkat is 'n  uitgeworpene wat soos suur brakgrond is waar niks aard nie. Die skrywer se simpatieke hantering van die rassekwessie is in hierdie tyd skaars in Afrikaans, aangesien hy in hierdie roman aantoon dat die Kleurling na misdaad gedryf word vanweë die sosio-ekonomiese en wetlike situasie waaronder hulle in 'n  blanke Suid-Afrika verkeer. Hulle kry nie vastrapplek nie en waar hulle trap is soos brakgrond. In werklikheid is daar nie veel verskil tussen hulle posisie en dié van 'n  hond nie. Hierdie aktuele tema en vir sy tyd kontensieuse benadering daarvan ten spyt is die mensbeelding gebrekkig, sodat daar eerder sprake is van tipes as mense.
Publikasies
1959 - Dassievel en sy basie
Junkyard Dog
Junkyard Dog (13 Desember 1952 – 1 Junie 1998) was 'n Amerikaanse akteur. Hy was bekend vir sy rolle in die televisiereekse WWF All-Star Wrestling (1972), WWF Championship Wrestling (1972), World Wrestling Federation (1973), en Saturday Night's Main Event (1985).
Francois Krige
Lewe en loopbaan
Na sy afsterwe op 19 Februarie 1994 aan kanker, is ’n verstommende versameling werke in sy ateljee ontdek, insluitend sy droomagtige weergawes van die lewens van die San- en Barakwena-mense van Sentraal-Botswana. Hierdie werke is vir die eerste keer tydens sy retrospektief by Everard Read in 2001 in Kaapstad uitgestal. Hulle is gebaseer op tekeninge wat Krige in situ gemaak het terwyl hy die San en Barakwena in die 1960’s besoek het.
Oracle
Die woord Oracle kan verwys na:
Batoe Khan
Inval van Sentraal-Europa
Nadat die Mongole die prinsdomme van Kiëf-Roes vernietig het, het Batoe spioene na Pole, Hongarye en so ver as Oostenryk gestuur as voorbereiding vir ’n inval in Sentraal-Europa. Hulle het toe ’n aanval beplan. Batoe was die leier, maar Soeboetai was die eintlike bevelvoerder in die veld. Die Mongole het Sentraal-Europa in drie groepe aangeval. Een groep het Pole ingeval, ’n tweede groep die Karpate en ’n derde groep het die Donau gevolg. Hongarye is in die winter van 1241 ingeval en Oostenryk en Dalmasië daarna. In Morawië het hulle vir die eerste keer teenstand gekry en hulle het teruggtrek na Hongarye.
Daarna het Batoe se leër koning Béla IV en sy bondgenote ’n groot neerslag toegedien by die Slag van Mohi op 11 April. Khadan, Baidar en Orda is na Hongarye en het Morawië op pad soontoe verwoes. Batoe het Khadan gestuur om koning Béla agterna te sit, maar dié het na Kroasië gevlug.
Die Mongole het nou ondersoek ingestel na die magte van die Heilige Romeinse Ryk en Babenberg-Oostenryk. Tydens sy veldtog in Sentraal-Europa het Batoe geëis dat keiser Frederick II abdikeer en gedreig om sy troon oor te neem. Die keiser en pous Gregorius IX het gevra dat ’n kruistog teen die Mongoolse Ryk opruk, maar Europa was in dié tyd lamgelê deur interne struwelinge.
Onderkoning en botsing met Güyük
Nadat die Mongole die Sultanaat van Rûm in Anatolië verower het, het Baijoe, die Mongoolse bevelvoerder in Persië, Dawid VII Oeloe uit die gevangenskap gered van sy tante, koningin Roesoedan van die Koninkryk van Georgië, en hom na Batoe en Güyük gestuur. Omdat Roesoedan bang was vir Baijoe se aggressiewe beleid, het sy haar seun Dawid VI Narin na Batoe se hof gestuur om amptelike erkenning te kry as haar opvolger. Batoe het Dawid VI ondersteun en hom die reg as opvolger gegee. Güyük het Dawid Oeloe egter die senior koning van Georgië gemaak en gelas dat Dawid Narin ondergeskik aan hom moes wees.
Sirkonium
Sirkonium is 'n chemiese element in die periodieke tabel met die simbool Zr en atoomgetal van 40. Sirkonium is 'n sterk, glansende grys oorgangsmetaal wat ooreenkomste toon met titaan. Sirkonium word hoofsaaklik uit sirkoon ontgin en het 'n baie hoë weerstand teen korrosie. Sirkonium word hoofsaaklik gebruik in kernreaktore vanweë sy weerstand teen korrosie en lae neutrondeursnee.
Verspreiding
Die element is ook volop in S-tipe sterre en is in die son en meteoriet e bespeur. Maanrotsmonsters wat deur die Apollo program sendings na die maan teruggebring is toon 'n baie hoë sirkoniumoksied inhoud relatief tot aardrotse.
Wisselkoers
Die wisselkoers van hierdie twee eenhede m.a.w. die hoeveelheid wat iemand sal kry op daardie spesifieke tyd as een VSD vir die ZAR eenheid (die rand) verruil word is gelyk aan R15.43. Die verwisseling van geld is algemeen en nodig in vandag se lewe. Dit kan op twee maniere gehanteer word. Die een word genoem druk- wisselkoers, dit beteken dat die wisselkoers op die huidige syfers verruil word (Engels: spot rate), so kry mens ook voor-wisselkoers wanneer die transaksie vandag gekwoteer is en verruil is, maar die betaling sal op 'n spesifieke datum in die toekoms plaasvind of in die toekoms afgelewer word. Dan sal die wisselkoers op die gekwoteerde datum gebruik word om die hoeveelheid te spesifiseer. Die vyf grootste eenhede (sterkste) is as volg met simbole:  EUR€ – GBP₤ – AUD$ – NZD$ – USD$.
Elementêre deeltjie
Antideeltjies
Daar is ook 12 fermioniese antideeltjies wat met die 12 fermione ooreenstem. Die elektron het byvoorbeeld ’n antideeltjie met die naam anti-elektron, of positron (), met ’n elektriese lading van +1.
StarSat
StarSat se diens is gemik op die LSM 6-9- demografiese groep in Suid-Afrika. Die StarSat-pakkette is dus gemik op die middelklas- en armer gemeenskappe wat dit nie kan bekostig om DStv aan te skaf nie.
BN
duimnael|250px|'n Glimlaggende [[sjokoladegegeurde BN-koekie.]] Die BN-koekie is 'n soort koekie wat gewoonlik uit twee plat koekies bestaan wat 'n sjokoladelaag in die middel het. BN's kom in twee verskillende vorme: sirkels en geronde vierkante. Beide het gesiggies op. Daar is 'n vareïteit van vier verskillende gesiggies. Daar is ses verskillende geure van die BN-koekie, naamlik sjokolade, aarbei, vanielje, framboos, appelkoos en melksjokolade. BN is 'n afkorting vir Biscuiterie Nantaise.
NG gemeente Tamboerskloof
Agtergrond
Die kerk is geleë in wat destyds reeds 'n puik deel van die stadskom was en het 'n besondere opbloei in die jare tussen 1860 en 1865 beleef. Tydens ds. A.D. Lückhoff sr. se bediening van 1875 tot 1887 het dit vir alle praktiese doeleindes 'n afsonderlike gemeente geword met 'n bepaalde grens, 'n kommissie van bestuur en met ds. Lückhoff as sy eie predikant.
Peacerivier
Die Peacerivier het sy naam te danke aan 'n vredesverdrag wat aan dié rivier se oewer tussen die Danezaa en die Cree, ná jare se oorlog tussen hulle, in 1781 gesluit is. Die vredesverdrag is deur die rook van 'n seremoniële vredespyp gevier. Met die verdrag het die Peacerivier 'n grens geword met die Danezaa teen noorde en die Cree teen suide.
Mulungushi-universiteit
Twee kampusse was in 2009 in aanbou: die dorpskampus in die hartjie van Kabwe waar die Zambia Railways Training School voorheen gesetel was en die hoofkampus op die oewer van die Mulungushirivier, 26 km noord van die dorp.
Leucascus amitsbo
Leucascus amitsbo is 'n sponsspesie in die taksonomiese indeling van die kalksponse (Calcarea). Die spons leef in die see en sy parenkiem bestaan uit kalsiumkarbonaat.
Deborah Hyde
Vroeë lewe
Hyde se belangstelling in die bonatuurlike spruit uit haar kinderjare en sy skryf dit toe aan die feit dat sy "te veel tyd saam met gekke tannies spandeer het". Terwyl ander meisies gewoonlik in feetjies en engele belangstel, was sy nog altyd gefassineer deur "donker dinge". Sy het eers daarin geglo, maar na die ontdekking van The Black Arts deur die okkulte skrywer Richard Cavendish, het sy 'n meer analitiese benadering tot hierdie verskynsels toegepas.
Ander aktiwiteite as 'n skeptikus
Hyde was mede-organiseerder van Westminster Skeptics, en tree op as spreker-skakel van die Soho Skeptics, 'n onafhanklike denktenk waarby verskillende organisasies, skrywers, filmmakers en podsenders betrokke is om gesprekke, paneelbesprekings en ander gebeure in die Londen-gebied te bevorder.
Hendrik III van Engeland
Huwelik en kinders
Hendrik is op 14 Januarie 1236 getroud met Eleonora van Provence. Hulle het minstens vyf kinders gehad:
Waterbesparing in Suid-Afrika
Hipotese
Huishoudings in stedelike- en dorpsgebiede kan aansienlik water bespaar deur reënwater op te vang. Gedurende stortreëns kan water opgevang word vir gebruik in die tuin. Die water van geute kan ook in dromme opgegaar word vir besproeiing.
Einhard
Einhard (volgens sy eie skryfwyse Einhart, soms ook Einhardt; in Romaanse tale kom spellings soos Eginhard, Eginardo en ander met nie-gepalatiseerde g voor; * omstreeks 770 in die Maingau-streek, † 14 Maart 840 in die klooster van Seligenstadt) was 'n Frankiese geleerde, kunsdeskundige en skrywer wat as een van die mees vooraanstaande persoonlikhede van die Karolingiese Renaissance beskou word. Sy belangrikste en bekendste werk is die Vita Karoli Magni, die biografie van Karel die Grote.
Waterbesparing in Suid-Afrika
Hoeveelheid reënwater
Uitgangspunte: Berekening van hoeveelheid water Elke vierkante meter dak vang 1 liter water op vir elke millimeter neerslag (1000 mm * 1000 mm*1 mm). Hoewel 'n skuins dak meer of minder kan opvang, word die verskil gewoonlik uitgekanselleer deur verskillende hellings en verskillende hoeke waarteen die reën val. Slegs die plat oppervlak van die dak, soos dit die vloeroppervlak dek, word gebruik. Jaarlikse hoeveelheid water wat so opgevang kan word, is soos volg: 200 m2 * 80% * 600 mm = 96 kℓ 96 kℓ water word op hierdie wyse opgevang. Dit vergelyk met die hoeveelheid water van twee mediumgrootte swembaddens. 'n Gemiddelde huis se waterverbruik is ongeveer 360 kℓ per jaar. Berekening van kostebesparing Die jaarlikse gebruik aan water vir 'n gemiddelde huishouding met bogenoemde uitgangspunte is: 12 * 30 = 360 kℓ Indien 96 kℓ water per jaar opgevang en benut word, word sowat 26% water bespaar. Die tipiese koste van munisipale water teen 30 kℓ per maand is: Basiese koste vir tien kℓ= R21.30 20* R2.55 = R51 Totaal van R72,30 Die besparing aan water per jaar vir 'n gemiddelde huishouding is met 'n reënwatertenk volgens bogenoemde uitgangspunte is: 96 * R2.55. = R244.8 wat per jaar gespaar word Drie watertenks kos egter R5600*3 = R16800 Daar is ook bykomende kostes om geute, filters, pompe en ekstra pype aan te lê. Bloot uit finansiële oogpunt is die opgaar van reënwater nie betalend nie. Verspreiding van reën In die somerreënvalstreek is die jaarlikse reënval wisselvallig [sien in punt 6 hier onder]. Dit bring mee dat daar meer water vir die droë seisoen opgegaar moet word om werklik meeste van die reënwater te kan benut. In punt 6 word dit in 'n grafiek aangetoon. Die feit maak die opgaar van reënwater duurder.
Iveco
IVECO S.p.A., 'n akroniem vir Industrial Vehicles Corporation, is 'n Italiaanse industriële voertuigvervaardigingmaatskappy gebaseer in Turyn, Italië, en geheel en al beheer deur CNH Industrial Group. Dit ontwerp en bou ligte, medium en swaarhandelsvoertuie, steengroef/konstruksieterreinvoertuie, stedelike en tussenstedelike busse en spesiale voertuie vir programme soos brandbestryding, veldry, militêre en burgerlike verdediging.
Simfise
Die simfise (wat ook die "skaambeenvoeg" genoem kan word) is ’n verbinding van die linker- en regterskaambeen deur kraakbeen. Dit is voor en onder die blaas geleë.
Dick Kallman
Dick Kallman (7 Julie 1933 – 22 Februarie 1980) was 'n Amerikaanse akteur. Hy was bekend vir sy rolle in die rolprente Rockabilly Baby (1957), Hell Canyon Outlaws (1957), The Cry Baby Killer (1958), en Verboten! (1959).
Chemiese element
Daar was met ingang van 2014 118 bekende elemente, waarvan slegs 91 natuurlik op die Aarde voorkom. Die oorblywende 27 elemente is mensgemaak; waarvan die eerste sodanige element, Tegnesium, in 1937 gemaak is. Alle mensgemaakte elemente is radioaktief met kort halfleeftye en enige sodanige element wat in die aardkors teenwoordig sou wees met die vorming van die aarde sou dus al lankal verval het. Van dié elemente kom egter in sommige sterre natuurlik voor, omrede hulle daar deur nukleosintese gevorm word.
Queensberrybaai
Queensberrybaai is geleë aan die kus, noordoos van Oos-Londen in die Oos-Kaap, Suid-Afrika.
Hidrosfeer
In die geval van die oseane word die beweging deur die water se temperatuur en soutgehalte bepaal. Warm water het 'n kleiner gewig en digtheid as koue water, en soutwater het 'n hoër digtheid as vars water. Die kombinasie van temperatuur en soutgehalte bepaal of die water na die oppervlak styg, na die grond sink of in 'n gemiddelde diepte bly.
Die waterkringloop
Ook bekend as die hidrologiese siklus. Wanneer dit reën, gebeur een van die volgende met die water:
NG gemeente Bultfontein
Die NG gemeente Bultfontein is 'n gemeente van die Nederduitse Gereformeerde Kerk op die Vrystaatse dorp Bultfontein. Met sy stigting was dit die 19ste gemeente in die Vrystaat, maar nadat Bethlehem se moedergemeente by Bethlehem-Wes ingelyf is, het dit die 18de oudste gemeente in die Vrystaatse Sinode geword. Bultfontein het in 2015 517 belydende en 152 dooplidmate gehad, vergeleke met 790 en 330 in 1985. In dieselfde tydperk het Bultfontein-Oos, wat in 1954 van die moedergemeente afgestig het, se dooplidmate afgeneem van 299 tot 136 en sy belydende lidmate van 670 tot 534.
Fritz Steyn
Loopbaan
In 1941 word hy 'n regspraktisyn in Johannesburg en is ook aktief betrokke as direkteur van maatskappye, onder andere sedert 1943 as voorsitter van die direksie van Tegniese en Industriële Beleggings Bpk. Later tree hy toe tot die politiek en nadat hy verslaan word in die 1948 nasionale verkiesing, word hy as Nasionale Party kandidaat in 1953 Lid van die Provinsiale Raad vir Kemptonpark, dan in 1954 Lid van die Uitvoerende Komitee van Transvaal en van 1958 tot 1965 is hy Volksraadslid vir Kemptonpark.
Publikasies
1944 - Drie man sweet
Leucascus neocaledonicus
Die spons behoort tot die genus Leucascus en tot die familie Leucascidae. Die wetenskaplike naam van die spesie is die eerste keer geldig gepubliseer in 2000 deur Borojevic & Klautau.
Kobie van Rensburg
Kobie van Rensburg (gebore op 23 Mei 1969 in Johannesburg) is 'n Suid-Afrikaanse tenoor en operadirekteur.
CDs
2009: Bach Kantates – Vol.4 (Bach, John Eliot Gardiner, English Baroque Soloists)
2006: Il pianto d'Orfeo (verskeie komponiste, Kobie van Rensburg, Lautten Compagney)
2002: Madrigali Guerrieri ad Amorosi (Claudio Monteverdi, René Jacobs, Concerto Vocale)
Swartwildebees
Die swartwildebees (Connochaetes gnou) is 'n groot wildsbok wat in die hoë velde van Suider-Afrika voorkom. Die spesie het uitsterwing in die gesig gestaar, maar bevolkings in privaat gebiede en natuurreservate het na 1994 met sukses toegeneem.
Foton
Die moderne konsep van die foton is mettertyd deur Albert Einstein ontwikkel om eksperimentele waarnemings te verduidelik wat nie ingepas het by die klassieke golfmodel van lig nie. Die fotonmodel het veral die frekwensieafhanklikheid van lig se energie verklaar, asook die vermoë van materie en elektromagnetiese straling om in termiese ewewig te wees.
Spaans-Amerika
{{legend|#A7AC93|> 5%}} {{legend|#C4C8B7|> 2%}} ]]
Spaans-Amerika verskil van Latyns-Amerika, wat Spaans-Amerika, Brasilië, asook die voormalige Franse kolonies in die westelike halfrond omvat.
Johann Wolfgang von Goethe
In 1772 het hy sy loopbaan aan die hoogste geregshof in Wetzlar begin. In 1775 is hy op uitnodiging van Karel Augustus, hertog van Saksen-Weimar-Eisenach na Weimar vertrek waar hy jare lank as die hertog se raadgewer gedien het. In 1782 word hy tot die adelstand verhef.
Melaatsheid
Oordrag
Dit is bekend dat melaatsheid nie seksueel oordraagbaar of hoogs aansteeklik is nie. Na selfs twee weke se behandeling is mense nie meer aansteeklik nie.
Behandeling
Persone met melaatsheid kan met multimiddelterapie behandel en genees word. Tuberkuloïde melaatsheid word vir ses maande met dapsoon en rifampisien behandel. Behandeling van Lepromateuse melaatsheid bestaan uit rifampisien, dapsoon en clofasimien vir 12 maande. Hierdie behandelings word gratis deur die Wêreldgesondheidsorganisasie uitgereik. 'n Aantal ander antibiotikas kan ook gebruik word. Die hoeveelheid chroniese gevalle van melaatsheid het in 2012 wêreldwyd met 189 000 gedaal van ongeveer 5,2 miljoen in die 1980's. Die aantal nuwe gevalle was 230 000. Die meeste nuwe gevalle kom in 16 lande voor, waarvan meer as die helfte in Indië aangetref word. Die afgelope 20 jaar is 16 miljoen mense wêreldwyd van melaatsheid genees. Ongeveer 200 gevalle word jaarliks in die VSA aangemeld.
Historiese tekste
Aangetekende gevalle van melaatsheid dateer uit die jare voor Christus. Verskeie velsiektes wat as melaatsheid geïnterpreteer is, verskyn in 'n antieke Indiese teks, die Athavar Veda wat uit 2000 v.C. dateer. 'n Ander Indiese teks, die Wette van Manu (1500 v.C.), het kontak met geïnfekteerde persone verbied en 'n huwelik met 'n melaatse persoon was strafbaar.
Basterhartbees
Bou
Die basterhartbees is 'n middelgroot wildsbok wat sowat 117 cm by die skouer staan en tussen 130 kg en 150 kg weeg. Sy horings word sowat 40 cm lank en is oor die volle lengte geriffel.
Stian Bam
Bam is op 27 Mei 1977 in Walvisbaai gebore en het drama aan die Universiteit van Stellenbosch studeer. Hy is op 28 Maart 2009 met Truda Serfontein getroud. Die egpaar het twee kinders, 'n seuntjie en 'n dogtertjie. In 2020 het hy verklaar hulle skei.
Antonof An-22
Die Antonof An-22 "Antei" (Russies: Ан-22 Антей, An-22 Antej; Engels Antaeus) (NATO se naam "Cock") is 'n swaar en groot militêre vragvliegtuig, ontwerp deur die Antonof Ontwerp Buro in die Sowjetunie. Die vliegtuig word aangedryf deur vier turboskroefmotore wat elk 'n paar kontra-roterende skroewe draai. Die ontwerp is die eerste wyeromp vragvliegtuig en is steeds die wêreld se grootste turboskroef aangedrewe vliegtuig. Die An-22 het in 1965 vir die eerste keer buite die Sowjetunie verskyn by die Paryse Lugskou. Sedertdien is die vliegtuig hoofsaaklik gebruik in 'n militêre en 'n mensliewenheid rol.
Joni Mitchell
Joni Mitchell, Companion of the Order of Canada/Ordre du Canada, (gebore as Roberta Joan Anderson op 7 November 1943) is 'n Kanadese musikus, sangeres, liedjieskryfster en skilderes.
Mitchell se sopraanstem, haar kenmerkende harmoniese kitaarstyl en haar klavier-begeleiding het in die 1970's al hoe meer ingewikkeld geword namate haar musiekstyl sterk deur jazz beïnvloed en op haar meer eksperimentele art rock-albums soos Hejira (1976) ook met pop-, folk- en rockmusiek vermeng is. Sy het nou saamgewerk met bekende jazzsterre soos Wayne Shorter, Jaco Pastorius, Herbie Hancock en – op 'n album wat in 1979 ná sy afsterwe vrygestel is – met Charles Mingus. Vanaf die 1980's het haar publieke optredes en plaatopnames minder geword, maar sy was weer ontvanklik vir popinvloede en het ook meer gebruik van synthesizers gemaak. Haar liedtekste het nou ook regstreekse politieke protes behels, waarby sy brandende sosiale en omgewingsvraagstukke naas meer romantiese en emosionele onderwerpe behandel het.
Blaas
In mense is die blaas ’n elastiese orgaan wat op die bekkenvloer geleë is. Urine kom deur die ureter of urineleier die blaas binne en verlaat dit deur die uretra of urinebuis. ’n Menslike blaas hou gemiddeld tussen 300 en 500 ml voordat ’n drang ontstaan om die blaas te ledig. Dit kan egter aansienlik meer hou.
Swartwitpens
Fisiese beskrywing
Hierdie bokke se naam is beskrywend: hulle is inderdaad swart met 'n wit pens. Die onderkant van die agterkant en die snoet is ook wit. Volwasse swartwitpense het 'n gemiddelde massa van 220 kg en 'n hoogte van 140 cm. Die bulle het lang horings wat in 'n perfekte sirkel na agter buig; die langste aangetekende lengte van 'n paar horings is 155 cm.
Die koeie se bo-sy is rooibruin en word al hoe donkerder namate hulle ouer word. Jong bulle is kastaiingbruin van kleur. Bulle en koeie het albei kort, regop maanhare op die nek en skouers en die sterte is taamlik lank en eindig in 'n kwas.
Opel Astra
Die Astra word steeds in Duitsland, die Verenigde Koninkryk, Rusland en Pole gebou.
Wildevlier
Verspreiding
Die boom kom voor vanaf Albanie in die Oos-Kaap tot in KwaZulu-Natal. Dit kom ook verspreid voor in die volgende lande in Afrika: Angola, Botswana, Burundi, Demokratiese Republiek die Kongo, Eritrea, Eswatini, Ethiopië, Ghana, Guinee, Golf van Guinee-eilande, Ivoorkus, Kameroen, Kenia, Liberië, Malawi, Mosambiek, Nigerië, Rwanda, Saoedi-Arabië, Sierra Leone, Soedan, Somalië, Tanzanië, Uganda, Zambië en Zimbabwe.
Honoré de Balzac
Romans
Werke behorende tot die "Comédie humaine"
Mpulungu
Mpulungu is Zambië se enigste hawe danksy sy ligging aan die Tanganjika-meer, vanwaar bote na Tanzanië en Burundi vertrek. Met slegs 9 545 inwoners (2009-skatting ), is dit die Noordelike Provinsie se agtste grootste nedersetting.
Ralph Waldo Emerson
Hy bly uiteraard die spilpunt waarom die Amerikaanse romantiese beweging draai, en sy werk het 'n beduidende invloed op die denkers, skrywers en digters na sy tyd gehad. "In al my lesings," skryf hy, "het ek een doktrine geleer, naamlik die onblusbare vermoë van die private mens." Emerson is ook bekend as 'n mentor en vriend van Henry David Thoreau, wat 'n mede-transendentalis is.
Vroeë lewe en opvoeding
Terwyl hy in St. Augustine was het Emerson sy eerste ervaring van slawerny gehad, en op een punt het hy 'n vergadering van die Bybelgenootskap bygewoon terwyl 'n slaweveiling buite in die erf aan die gang was. Hy het geskryf, "Een oor het derhalwe die blye tydings van groot blydskap aangehoor, terwyl die ander vermaak was met 'Going, gentlemen, going!' "
Literêre loopbaan en transendentalisme
In 1847–48 het hy die Britse Eilande besoek. Hy het ook besoek afgelê aan Parys tussen die Franse Rewolusie van 1848 en die bloedige Junie-opstand. Toe hy arriveer, het hy die stompe van bome gesien wat afgekap is ten einde versperrings te vorm in die Februarie-onluste. Op 21 Mei het hy op die Champ de Mars gestaan te midde van massavieringe vir concord, vrede en arbeid. Hy het in sy joernaal geskryf, "Teen die einde van die jaar sal ons bestek neem, en sien of die Rewolusie die bome werd was." Die reis het 'n belangrike merk op Emerson se latere werk gelaat. Sy 1856 boek English Traits is grootliks gebaseer op waarneminge wat opgeneem is in sy reisjoernale en notaboeke. Emerson het later die Amerikaanse Burgeroorlog gesien as 'n "rewolusie" wat gemeenskaplikhede gedeel het met die Europese rewolusies van 1848.
Filosofiekamp by Follensbee Pond in die Adirondack-gebergte
Die groep het bestaan uit Louis Agassiz, James Russell Lowell, John Holmes, Horatio Woodman, Ebenezer Rockwell Hoar, Jeffries Wyman, Estes Howe, Amos Binney, William James Stillman en Emerson. Diè wat genooi is maar dit nie kon maak nie om verskeie redes was: Oliver Wendell Holmes, Henry Wadsworth Longfellow en Charles Eliot Norton, almal lede van die Saterdagklub (Boston, Massachusetts).
Isotope van rutherfordium
Die kortslewende isotoop van rutherfordium is 254Rf, met ’n halfleeftyd van ongeveer 23 mikrosekondes. Die langslewende een is 267Rf, met ’n halfleeftyd van 5 uur.
Carl von Ossietzky
Pasifis
Na militêre diens gedurende die Eerste Wêreldoorlog, onder meer in die Slag van Verdun, het Ossietzky 'n oortuigende pasifis en demokraat geword. 'n Paar jaar later was hy sekretaris van die Deutsche Friedensgesellschaft en probeer hy "'n vredesbewussyn"'deur middel van publikasies en lesings te vestig in Duitsland. Hy word redakteur van die Berliner Volkszeitung en in 1926 hoofredakteur van Die Weltbühne, waarvan hy ook die uitgewer was saam met Kurt Tucholsky. Daarmee het hy 'n belangrike spreekbuis gehad vir sy teenkanting teen die geheime Duitse herbewapening wat strydig was met die Verdrag van Versailles. Ossietzky is met die Engelse burger Maud Woods getroud.
Neutrino
Neutrino's word geskep as gevolg van sekere tipes radioaktiewe verval, of kernreaksies soos dié wat in die Son, kernreaktors en kosmiese straling plaasvind. Daar is drie soorte leptoniese geure: elektron-, muon- en tau-neutrino's. Elke soort word verbind met ’n antideeltjie, ’n antineutrino, wat ook ’n neutrale lading en halftallige spin het. Daar is nog nie vasgestel of die neutrino en sy ooreenstemmende antineutrino identiese deeltjies is nie.
Knut Hamsun
Hamsun se latere werke behandel onderwerpe soos die ouderdomsvraagstuk en die inbreuk van die moderne samelewing op tradisionele landelike gemeenskappe.
Leucetta chagosensis
Leucetta chagosensis is 'n sponsspesie in die taksonomiese indeling van die kalksponse (Calcarea). Die spons leef in die see en sy steenselle bestaan uit kalsiumkarbonaat.
Charles Darter
Charles James Darter is in 1870 in Kaapstad gebore en het tydens die Tweede Vryheidsoorlog as 'n koloniale vrywilliger by die Engelse magte aangesluit waarna hy tot die rang van luitenant gevorder het in die "Namaqualand Border Scouts".
Federale deelgebiede van Rusland
Krais
9 krais:
Erik Laubscher
In 1953 het hy na Suid-Afrika teruggekeer om die pos van hoof van die Continental School of Arts in Kaapstad te aanvaar. (Die skool se naam het in dieselfde jaar na die Contemporary School of Art verander.) Hy het dié pos net tot 1955 beklee, waarna hy aktief by die aktiwiteite van verskeie kunsinstellings en -liggame betrokke was. Gedurende die tydperk van 1955 tot 1969 het Laubscher as onder meer ’n kleurkonsultant en verkoopman by ’n verfmaatskappy gewerk, en het hoofsaaklik in sy vrye tyd geskilder. In 1969 is hy as kunsdirekteur van die Kaapstadse Kunssentrum aangestel en in 1970 het hy die Ruth Prowse-kunssentrum in Woodstock, Kaapstad, gestig waar hy ook as hoof gedien het.
Laubscher het eenmanuitstallings in Kaapstad, Stellenbosch, Pretoria, Johannesburg en Genève gehou, en het aan etlike nasionale en internasionale groepuitstallings deelgeneem. Hy is bekend vir sy uitbeeldings van die Kaapse landskap. Van sy openbare opdragte is ’n muurpaneel – wat selle en chromosome simboliseer – vir die mediese fakulteit van die Universiteit van Stellenbosch; 4 mosaïekmuurpanele vir die Tygerberg Hospitaal in Parow en muurskilderinge vir die destydse Jan Smutslughawe en die Knysna-winkelsentrum. Sy werk word verteenwoordig in onder meer die Suid-Afrikaanse Nasionale Galery, die Hester Rupert-museum op Graaff-Reinet en die Pretoriase Kunsmuseum.
Laubscher was 86 toe hy op 22 Mei 2013 in Houtbaai oorlede is.
Paleoseen
Geskiedenis
Die biologiese verskeidenheid was ná die Kryt-Paleogeen-uitwissing op 'n dieptepunt en talle nuwe spesies verskyn in die Paleoseen wat die oop nisse in die ekologie probeer het om op te vul. Heelparty van hulle was kortlewende eksperimente wat weer skielik uitgesterf het.
Soogdiere
Die soogdiere vertoon in hierdie tydperk 'n geweldige oplewing. Behalwe die Champsosauria, die krokodille en die voëls het alle Archosauria wat in die Kryt die land oorheers verdwyn. Die soogdiere het in die Kryt 'n ondergeskikte rol gespeel, hoewel daar in die Kryt 'n taamlike verskeidenheid van hulle was. Die meeste van hulle was nogtans nie groter as 'n rot of moontlik 'n vark nie. Daar is heelwat groepe wat die uitwissing oorleef het wat nou die kans kry om groter vorme voort te bring. Van hulle is nogtans groepe wat vandag reeds uitgestorwe is.
Amersfoort
Amersfoort is die naam van 'n dorp en 'n stad:
Paleoseen
Metatheria
Die Metatheria het egter Suid-Amerika bereik, saam met party ander soogdiere. Hoe hulle dit gedoen het en wanneer presies is minder duidelik. Moontlik was dit reeds in die Kryt en langs 'n eilandboog waar hulle van eiland tot eiland deurgedring het. Omtrent hierdie tyd het ook die Marsupialia, die regte buideldiere ontstaan. Moontlik in Suid-Amerika, maar ook dit is nie duidelik nie. Wat wel duidelik is dat die buideldiere in hul nuwe tuiste 'n bloeityd beleef. Daar is drie nuwe ordes:
Creodonta, Carnivora, Mesonychia
In die Paleoseen verskyn op die noordelike kontinente ook karnivore plasentadiere. Daar is drie belangrike ordes, die Mesonychia en die Creodonta wat later uitgesterf het en die Carnivora wat vandag deur die leeus en bere verteenwoordig word. Carnivora is seker Laurasiatheria; die Creodonta en Mesonychia waarskynlik ook. Die Carnivora en Creodonta het altwee kiestande gehad wat tot skeurtande ontwikkel het, maar moontlik onafhanklik van mekaar. Die Mesonychia het ander kiestande wat meer vir die verbrysel van beendere geskik lyk en hulle het hoewe aan hul tone. Toch is die Mesonychia dalk meer aan die Carnivora verwant as die Creodonta.
Muon
’n Muon is ’n elementêre deeltjie soortgelyk aan die elektron, met ’n negatiewe elektriese lading (-1) en ’n spin van 1⁄2. Saam met die elektron, die tau en die drie neutrino's word dit as ’n lepton geklassifiseer. Nes met ander leptone die geval is, word geglo dat muons nie ’n substruktuur het nie, en dus nie uit kleiner deeltjies bestaan nie. Die naam kom van die Griekse letter "μ" (mu), wat dit voorstel.
Mia Tyler
Mia Tyler (gebore 22 Desember 1978) is 'n Amerikaanse aktrise en vervaardiger. Sy is bekend vir haar rolle in die rolprente People Are Dead (2002) en Rush Hour 3 (2007), en in die televisiereeks Pretty Wicked (2009).
Jim Rash
Jim Rash (gebore 15 Julie 1971) is 'n Amerikaanse akteur, vervaardiger, en skrywer. Hy is bekend vir sy rolle in die rolprente Sky High (2005), The Descendants (2011), en The Way Way Back (2013), en in die televisiereeks Community (2009).
Leucetta gelatinosa
Die spons behoort tot die genus Leucetta en tot die familie Leucettidae. Die wetenskaplike naam van die spesie is die eerste keer geldig gepubliseer in 1908 deur Jenkin.
Lofsöngur
Voor 1874 is gewoonlik Bjarni Thorarensen se lied Eldgamla Ísafold volgens die melodie van God Save the Queen as 'n soort nasionale volkslied gesing.
Willem van der Berg
Skryfwerk
Sy kortverhale en essays word in verskeie weekblaaie gepubliseer en in verskeie versamel bundels opgeneem, insluitende Borde borde boordevol onder redaksie van Hennie Aucamp, Soort soek soort onder redaksie van Johann de Lange, Flitse van die Afrikaanse Pers-Boekhandel, P.J. van der Watt se Die slagter van Samaria en P.J. Nienaber se Uit ons letterkunde.
Publikasies
1950 - Groen oewers
Mahendra Singh Dhoni
Internasionale loopbaan
Mahendra Singh Dhoni was die kaptein van Indië in al drie vorms van die spel. Sy toets- en eendagrekord is die beste van alle Indiese kapteins tot op hede. Hy het die eendagkapteinskap oorgeneem by Rahul Dravid in 2007 tydens die span se eerste bilaterale eendagreeks oorwinnings in Sri Lanka en Nieu-Seeland. Onder sy kapteinskap het Indië die 2007 ICC Wêreldbeker Twintig20, die CB-reeks van 2007-08, die 2010 Asië-beker, die Krieketwêreldbeker 2011 en die 2013 ICC Kampioenetrofee gewen. In die eindstryd van die Krieketwêreldbeker 2011 behaal Dhoni 91 lopies van net 79 balle om Indië tot 'n oorwinning te lei waarna hy as die Speler-van-die-Wedstryd aangewys is. Ná hy toetskaptein word in 2008, lei hy die span tot reeksoorwinnings in Nieu-Seeland en Wes-Indië en verower ook die Border Gavaskar-trofee in 2008, 2010 en 2013. In 2009 het Dhoni se bydrae daartoe gelei dat die Indiese span een posisie opskuif (vir die eerste keer) op die IKR-ranglys. In 2013, onder sy kapteinskap, het Indië die eerste span in meer as 40 jaar geword om Australië te klop in 'n toetsreeks. Dhoni is die eerste kaptein om al die ICC-trofees te wen, hy behaal dié prestasie toe Indië vir Engeland wen in die Kampioene-trofee in Engeland in Junie 2013. Hy is ook kaptein van die Chennai Super Kings wat oorwinnings in die 2010 en 2011 seisoene van die Indiese Premier League behaal, asook die 2010 Kampioeneliga Twintig20 inpalm.
Vaalbankspruit (Vrystaat, lat -28,06, long 28,86)
Vir ander spruite met dieselfde naam, sien die dubbelsinnigheidsbladsy by Vaalbankspruit.
Die Vaalbankspruit is 'n spruit in die ooste van die Vrystaat in Suid-Afrika. Dit mond uit in die Wilgerivier noordwes van Harrismith.
Marin Mersenne
Lewensloop
Mersenne ondersoek die priemgetalle en probeer 'n formule te vind wat alle priemgetalle sou voortbring of bevat. In die besonder ondersoek hy getalle van die soort 2p - 1 met p priem; die priemgetalle van hierdie soort staan bekend as Mersenne-priemgetalle.
Mersenne verdedig Descartes en Galileo Galilei teen teologiese kritiek en poog om die pseudowetensaplike karakter van die alchemie en die astrologie aan te toon.
Hy lewer verskillende wetenskaplike bydraes tot die akoestiek en die meganika. Hy doen byvoorbeeld die eerste meeting van die spoed van klank, en stel die wet van Mersenne op, waarvolgens die frekwesie van 'n trillende snaar ewenredig is met die wortel van die spankrag en omgekeerd eweredig is met die lengte van die snaar en die wortel van die massa per lengte-eenheid.
Postimpressionisme
duimnael|300px|Henri Rousseau, Le Centenaire de l'indépendance, 1892, Getty-sentrum, Los Angeles.
Postimpressionisme (ook Post-Impressionisme gespel) is ’n oorwegend Franse kunsbeweging wat rofweg tussen 1886 en 1905 ontstaan het; van die laaste impressionistiese uitstalling tot met die begin van fauvisme. Dit het ontstaan as ’n reaksie teen impressioniste se naturalistiese uitbeelding van lig en kleur. Vanweë die klem op abstrakte eienskappe of simboliese inhoud, het postimpressionisme ook neo-impressionisme, simbolisme, cloisonnisme, Pont-Aven-skool en sintetisme omsluit, sowel as sommige latere impressioniste se werk. Die beweging is gelei deur Paul Cézanne, Paul Gauguin, Vincent van Gogh en Georges Seurat.
Negerhollands
Negerhollands is 'n Zeeuwse kreooltaal wat op die Deense Wes-Indië, wat nou as die Amerikaanse Maagde-eilande bekendstaan, gepraat is. Nederlands was die basis daarvan met invloede uit Deens, Engels, Frans, Spaans en Afrika-tale.
Endokriene stelsel
Werking
Die endokriene stelsel verskil van die eksokriene stelsel, wat hormone deur buise na buite die liggaam afskei. Dit is ’n inligtingseinstelsel soos die senuweestelsel, maar die meganisme en uitwerking daarvan verskil. Die endokriene stelsel se uitwerking word stadig geïnisieer en is langdurig, van ’n paar uur tot weke. Die senuweestelsel, daarenteen, stuur inligting baie vinnig en die reaksies is gewoonlik kortdurig. In gewerweldes is die hipotalamus die sentrale beheersentrum van alle endokriene stelsels.
Handwoordeboek van die Afrikaanse Taal
Tweede uitgawe (1979)
’n Aspek waaraan Odendal by die bewerking van HAT2 spesiaal aandag gegee het, was die uitbreiding en verbetering van voorbeeldsinne, aangesien woorde "in aksie", in goed gekose voorbeeldsinne, dus binne sintaktiese verband, hul betekenis duideliker laat blyk as 'n blote definisie.
Vyfde uitgawe (2005)
Odendal sou reeds ná die vierde uitgawe van die HAT uit die redaksie tree, maar het om verskeie redes tot die voltooiing van HAT5 aangebly. By die bekendstelling van HAT5, op 14 September 2005 op die Spier-landgoed buite Stellenbosch, is hy vir sy meer as 30 jaar lange verbintenis en toewyding aan die Handwoordeboek van die Afrikaanse Taal gehuldig en is daar van hom afskeid geneem.
My eerste HAT
Einde 2009 verskyn My eerste HAT, ’n vernuftige herskrywing deur die bekroonde digter Daniel Hugo van die Nederlandse woordeboekuitgewer Van Dale se Mijn eerste Van Dale vir kinders van 2 tot 8 jaar.
Bundesautobahn 10
Federale snelweg in Duitsland
Erich Mayer
Vroeë lewe
Hy is in Karlsruhe, Duitsland gebore en in is Berlyn opgevoed. Hy kon nie bekostig om sy passie uit te leef en kuns formeel te bestudeer nie. Hy het 'n beurs gekry om die argitektuur te bestudeer maar was ongelukkig geknel deur 'n siekte wat hom vir twee jaar byna buite aksie gestel het en hy moes sy studies staak in 1896.
Orsat gasanalise
Elkeen van die pipette word met glasstafies gevul sodat die oplossings daaraan klou wanneer die vlak in die pipet daal en sodoende goeie kontak met die gas verseker word. Pipette D en E word ook met koperdraad gevul om die koperchloried oplossing te versterk na die koolstofmonoksied dit uitgeput het. Elke pipet word verbind met 'n rubbersak (K) om die oplossing teen die inwerking van die suurstof in lug te beskerm.
Bedoeïene
Geskiedenis
Die belangrikste Bedoeïenstamme van die moderne tyd is die Anaza, die Sjammar, die al-Moerza, die Oedjimaan en die Chalid. Hulle is die sogenaamde "edel volke", wat nooit andere vir beskerming betaal het nie. Hulle maak 'n bestaan uit die teel van kamele en beheer die groot trekgebiede. Die nomadegroepe wat skape en bokke aanhou, word as minderes beskou.
Hulle trekgebiede is kleiner en le naby die gebiede waar die kultuur reeds wortel geskiet het. Die nomade gemeenskappe het hulle tradisioneel nog altyd onttrek aan enige bestuursgesag van buite. Deesdae moet hulle hul egter onderwerp aan die regerings in wie se lande hulle hul trekgebiede het. Dit het meegebring dat hulle hul rooftogte moes staak en hulle moes aanpas by vreedsame handelsbetrekkinge. Origens bly die sosiale en kulturele karakter van die Bedoeïengemeenskappe soos dit was.
Sosiale en politieke organisasie
Die beginsel van die verwantskap bly egter altyd bewaar. Stambome word soms verander om denkbeeldige families tot stand te bring. Die stam, en elke fratrie, staan onder leiding van ŉ sjeik, wat as die oudste lid beskou word - indien nie in jare nie, dan in wysheid. By groter eenhede is die funksie van 'n sjeik meestal erflik binne bepaalde families. Ten opsigte van alle sake regeer die sjeiks saam met 'n raad wat uit volwasse mans saamgestel is.
Godsdiens
In naam is die Bedoeïene Moslems, maar in werklikheid bely hulle 'n godsdiens wat nog baie elemente bevat wat dateer uit die tyd van voor die Islam. Allah, as die hoogste en reëngod, en die stamvaderkultus staan sentraal. Priesters bestaan nie; enige manlike Bedoeïen kan offers bring. Gespesialiseerde medisynemanne (fakir) ontvang hulle geneeskrag van Allah. Roemryke afgestorwenes (mans sowel as vroue) ontvang besondere verering.
Mutasie
'n Mutasie is 'n sprongsgewyse verandering in die genetiese materiaal van 'n sel of organisme. Die verandering kan na die nageslag oorgedra word en kan dus 'n blywende verandering in die organisme bewerkstellig. Verskillende grootte ordes van mutasies kan onderskei word, insluitende veranderings in die struktuur en in die getal chromosome in 'n sel.
Algemeen
Daar kan byvoorbeeld duplikasie plaasvind van slegs 'n bepaalde gedeelte van ŉ betrokke chromosoom. So ŉ mutasie is die gevolg van versteurings tydens seldeling en gee aanleiding tot allerhande afwykings. Die belangrikste en algemeenste mutasies is egter die wat gekenmerk word deur veranderinge in individuele gene, die sogenaamde geenmutasies. Soos reeds genoem, bestaan gene uit DNS. Die erflike inligting in DNS-molekules is vasgelê in die volgorde waarin die 4 verskillende nukleotiedbasisse in die DNS-ketting voorkom.
ŉ Gemiddelde geen bevat 900 tot 1500 sulke nukleotiedbasisse. ŉ Verandering in die basisvolgorde kan lei tot 'n verandering in die aminosuursamestelling van die proteïen waarvoor die geen die genetiese voorskrif bevat. Soms kan 'n enkele geenmutasie die grootste deel van die aminosuurketting verander, terwyl ander mutasies slegs die substitusie van 'n enkele aminosuur tot gevolg het. By een van die erflike afwykings wat in die samestelling van bloedproteïene voorkom, is byvoorbeeld vasgestel dat die afwykende proteïen slegs ten opsigte van een aminosuur van die normale tipe verskil.
Afgesien van mutasies wat in die geslagselle voorkom en altyd erflik is, kan daar ook nie-erflike mutasies in die gewone liggaamselle plaasvind. Hierdie sogenaamde somatiese mutasies kan oorgedra word na alle selle wat deur seldeling uit die gemuteerde selle ontstaan. Daar is 'n groter kans vir hierdie tipe mutasie as vir die mutasies in geslagselle. 'n Voorbeeld van ŉ somatiese mutasie is die pigmentvlekke wat op die vel van baie mense voorkom. Die vlekke is nie oorerflik nie en is die gevolg van gelokaliseerde mutasies.
Geïnduseerde mutasies
Daar is vandag 'n hele reeks verbindings met 'n sterk mutagene werking bekend. Nitrososuur (HNO2), byvoorbeeld, reageer direk met nukleïensuur en kan so veranderinge in die basisse veroorsaak. Ander verbindings weer het strukture wat nou verwant is aan die basisse wat in DNS voorkom en kan verkeerdelik in DNS ingebou word, 'n reaksie wat later foutiewe replikasie van die DNS tot gevolg kan hê. Daar bestaan ook ŉ samehang tussen kanker en mutagene stowwe.
David Bar Katz
David Bar Katz is 'n Amerikaanse skrywer, vervaardiger, en akteur. Hy is bekend vir sy rolle in die rolprente The Pest (1997) en Suicide Squad 2, en in die televisiereeks House of Buggin (1995).
Centre de Données astronomiques de Strasbourg
Die Centre de Données astronomiques de Strasbourg (CDS; Afrikaanse vertaling: Straatsburgse Sterrekundige Datasentrum) is ’n datasentrum wat sterrekundige inligting versamel en versprei. Dit is in 1972 gestig onder die naam Centre de Données Stellaires. Die aanlyn dienste wat die CDS tans bied, is:
Naas van der Walt
Prof. Dr. Ignatius Johannes van der Walt (distrik Philipstown, Kaapland, 27 Mei 1926 – 28 Junie 1997) was tussen 1951 en 1967 predikant in twee Transvaalse gemeentes van die GKSA, daarna tot 1977 sendeling in in diens van die Gereformeerde gemeente op Potchefstroom en eindelik tot 1986 professor aan die Teologiese Skool Potchefstroom.
Herkoms en opleiding
Ná sy skoolopleiding het hy na Potchefstroom gegaan om vir predikant te leer. Daar het hy sy aanstaande, Cecilia, ontmoet wat, volgens dr. Coetzee, "as die hulp wat so wonderlik by hom gepas het, hom besiel en ondersteun en gedra het". Uit hul huwelik is die kinders Corrie, Hugo, Rina en Cecilia gebore.
Platterivier
Die Platterivier (Engels: Platte River; afgelei van Frans: "plat rivier" en Chiwere: "plat water"; ook Nebraska River of Shallow River (in Engels); Ñíbraxge (in Chiwere); Pȟaŋkéska Wakpá (in Lakota); Ní Btháska (in Siouan); Kíckatus (in Caddoan) genoem) is 'n groot oos-vloeiende rivier in die sentrale Verenigde State. Die Platterivier het 'n lengte van 500 km en vloei deur die Amerikaanse deelstaat Nebraska. Die Platterivier bestaan uit twee hooftakke, die Noord-Platterivier met 'n lengte van 1 152 km en die Suid-Platterivier met 'n lengte van 707 km. Die Platterivier is 'n sytak van die Missouririvier, wat op sy beurt 'n sytak van die Mississippirivier is en in die Golf van Meksiko uitmond.
Suidelike Kroon
Die Antieke Grieke het die sterrebeeld beskou as ’n blomkrans eerder as ’n kroon en het dit verbind met die Boogskutter of Sentour. Alpha en Beta Coronae Australis is die helderste twee sterre, met ’n oënskynlike magnitude van sowat 4,1. Hoewel die Suidelike Kroon nie helder is nie, het dit ’n kenmerkende voorkoms. Dit bevat een van die naaste stervormende streke aan die Aarde.
Corlia Fourie
Sy is die dogter van die skrywer Mikro (C H Kühn).
Drama
Leuens bestaan uit sewe tonele waarin ’n gekwelde vrou, die kinderboekskryfster Ina le Roux, onder ’n dekmantel onderhoude voer met ’n kindersielkundige, Anita. Stuksgewys openbaar Ina dan haar eie lewensverhaal, van ’n agtjarige meisie wat deur haar oupa verkrag word. Hoewel hierdie drama slegs twee karakters het, sorg die kwaliteit van die dialoog en die broksgewyse onthulling daarin dat spanning geskep en grotendeels behou word, al is die dramatiese konflik grotendeels interne konflik. Hierdie drama word ook gepubliseer en deur Die Bywoners opgevoer. Dit is voorheen onder die titel Hoer of heilige opgevoer.
Kinder- en jeugverhale
Die meisie wat soos ’n bottervoël sing is ’n Afrika-fantasie, waarin ’n monster die meisie ontvoer sodat sy net vir hom kan sing. Haar drie broers, die sterke, die vinnige en die mooie, kan haar nie red nie en sy moet deur haar eie kreatiwiteit haar vryheid terugkry. Die verhaal is ’n variasie van die sprokie van Skoonlief en die Ondier, met ’n subtiele feministiese kleur aangesien sy haarself kan red. Hierdie boek word bekroon met die M.E.R.-prys en die Tienie Holloway-medalje in 1991 en is in dieselfde jaar die naaswenner van die ATKV-kinderboekprys vir ouderdomsgroep 3-5 jaar. Dit is opgeneem in die Kinderboekforum van Suid-Afrika se keurlys vir boeke wat in 1990 gepubliseer is en word ook deur die Kaapse komponis Peter Klatzow van musiek voorsien. Die werk is met orkes en verteller as Tintinyane in Johannesburg en Kaapstad opgevoer. Jakkalsstreke is oorvertelde Afrika-stories en bevat agt verhale oor die slinkse jakkals.
Pakistanse nasionale krieketspan
Onder Imran Khan na wêreldklas
Een van die noemenswaardige ontmoetings met Indië was die eindstryd van die Australasiatiese Beker in 1986 in Sharjah in die Verenigde Arabiese Emirate. Indië het eerste gekolf en ’n teiken van 245 lopies opgestel, waarvolgens Pakistan ’n lopietempo van 4.92 lopies per boulbeurt benodig het. Toe Pakistan aan die beurt was, het Javed Miandad op nommer drie gekolf en Pakistan het paaltjies op ’n gereelde manier verloor. Nadat net drie boulbeurte oor was en Pakistan nog 31 lopies vir ’n oorwinning benodig het, was Indië blykbaar op die punt van ’n oorwinning. Miandad wou „met waardigheid verloor“ en het ’n reeks grenshoue geslaan, terwyl sy span met ’n laerorde gekolf het, totdat hulle vier lopies met die laaste aflewering van die wedstryd benodig het. Miandad het ’n volle gooi aan die beenkant van Chetan Sharma ontvang, wat hy vir ’n grenshou oor die middelste paaltjiegrens geslaan en Pakistan die wedstryd laat beklink het. Javed Miandad het toe ’n nasionale held geword.
Corlia Fourie
Kinder- en jeugverhale
Ganekwane en die groen draak en ander nuwe Afrika-sprokies bevat die titelverhaal, Hlaulu en die bosdier, Tombi en die reuse, Die middelste suster en die boom, Die meisie en die stem wat lag en Iquina en die man sonder hart. Soos die titel aandui is hierdie nie oorgelewerde vertellings nie maar vernuftige nuutskeppings. In hierdie verhale neem meisies telkens die tradisionele rol van die man suksesvol oor en oorwin deur hulle optrede, waardeur vindingrykheid oor krag en geweld seëvier. In die gees van sprokies speel die buitengewone in feitlik al die verhale ’n groot rol, met die draak in die titelverhaal wat deur stories oorwin word. Ganekwane en die groen draak is in 1993 die naaswenner van die ATKV Kinderboektoekennings in die ouderdomsgroep 8-9 jaar en is ook op die kortlys vir die toekenning van die Ou Mutual-prys. In Amerika word die boek uitgegee as Ganekwane and the green dragon.
Pakistanse nasionale krieketspan
Op pad na die derde internasionale titel en die aansluitende tydperk
Die Kampioenetrofee 2017 in Engeland het nie goed vir Pakistan begin nie, nadat hulle teen hul aartsvyand Indië met 124 lopies verloor het. Maar met die vordering van die groepfase het Pakistan se boulaanval merkwaardig verbeter, en hulle het die wedstryd teen Suid-Afrika met 19 lopies en die belangrike wedstryd teen Sri Lanka met drie paaltjies gewen. Dit is voortgesit met die halfeindstryd teen die gasheer en gunsteling Engeland, waartydens Hasan Ali drie paaltjies geneem het om Pakistan na hul eerste Kampioenetrofee-eindstryd te neem, ’n gretig verwagte herontmoeting met Indië. In die eindstryd op ’n volgepakte The Oval het Indië die loot gewen en verkies om eerste te kolf. Pakistan se kolflys het Indië se beslissing laat bevraagteken, nadat die aanvangskolwer Fakhar Zaman sy eerste honderdtal (114 uit 106 aflewerings) aangeteken het, en beide Azhar Ali (59) en Mohammad Hafeez (57*) Pakistan na ’n telling van 338 geneem het. Indië het sy toporde vinnig verloor, nadat Mohammad Amir die belangrike paaltjies van Rohit Sharma, Shikhar Dhawan en Virat Kohli geneem het. Indië het weerstand met Hardik Pandya ontbied, wat ’n flink 76 lopies aangeteken het. Hasan Ali, Pakistan se opkomende ster in hierdie toernooi, het die laaste paaltjie met syfers van 3–19 geneem, wat Indië op 180 lopies beperk en aan Pakistan die eerste Kampioenetrofee besorg het. Die oorwinning was die hoogste in ’n IKR-toernooi-eindstryd tot dusver. Hasan Ali is as speler van die toernooi benoem. Ná sy oorwinning het Pakistan van die agtste na die sesde plek op die EDI-ranglys geklim.
Corlia Fourie
Eerbewyse
Ten tye van haar sewentigste verjaarsdag in 2014 word haar uiteenlopende bydrae tot die letterkunde by die Woordfees op Stellenbosch gehuldig.
Pakistanse nasionale krieketspan
Krieketwêreldbekerstadions
Pakistan sal die Kampioenetrofee 2025 aanbied.